Dank am 1709 vo Markgraf Wilhelm Friedrich erlassenen Privilegs wead ab 1710 produziert. Zeascht (bis in ebba 1725) iwanimmt Ansbach des blauweiße Dekor aus Rouen, spada erweiterte ma de Palettn um Mangan, Grea und Gelb. Unta J. G. Ch. Popp glingt des Kopiern vo kinesischn Dekor da Greana Familie - des macht Ansbach brühmt. Bsonders kostbor san de Sticke vo dera Familie und koid beoite Stickln mit Kirschblüten und Vögl in Reliefdekor.